CELEX: 32006R0216
Language: lv
Date: 2006-02-08 00:00:00
Title: Komisijas Regula (EK) Nr. 216/2006 ( 2006. gada 8. februāris ), ar kuru groza Regulu (EK) Nr. 2184/97 par atsevišķu preču klasifikāciju kombinētajā nomenklatūrā

9.2.2006   
            
            
               LV
            
            
               Eiropas Savienības Oficiālais Vēstnesis
            
            
               L 38/15
            
         KOMISIJAS REGULA (EK) Nr. 216/2006
   (2006. gada 8. februāris),
   ar kuru groza Regulu (EK) Nr. 2184/97 par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1), un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Iekļaujot video konferenču sistēmu, kas sastāv no dažādiem komponentiem, tajā skaitā divām instalēšanas disketēm 1997. gada 3. novembra Komisijas Regulā (EK) Nr. 2184/97 par atsevišķu preču klasifikāciju kombinētajā nomenklatūrā (2), video konferenču sistēmu klasificēja ar KN kodu 8517 50 90 un divas instalēšanas disketes klasificēja ar KN kodu 8524 91 10. Kombinētās Nomenklatūras 85. nodaļas 6. piezīmes grozījums stājās spēkā 2002. gada 1. janvārī, un HS Komiteja 2004. gada oktobrī vienojās par šīs piezīmes interpretāciju, tāpēc uzskatāms, ka Regula (EK) Nr. 2184/97 nav pareiza.
            
         
               (2)
            
            
               Tāpēc Regula (EK) Nr. 2184/97 ir attiecīgi jāgroza.
            
         
               (3)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 2184/97 pielikuma tabulas 4. punktu aizstāj ar šīs regulas pielikuma tekstu.
   2. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 8. februārī
      
         
            Komisijas vārdā —
         
            Komisijas loceklis
         
         László KOVÁCS
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Regulu (EK) Nr. 2175/2005 (OV L 347, 30.12.2005., 9. lpp.).
   
      (2)  OV L 299, 4.11.1997., 6. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Mazumtirdzniecībai paredzētā komplektā ir:
                  
                              —
                           
                           
                              skaņu ierīce ar telefona klausuli;
                           
                        
                              —
                           
                           
                              telekomunikāciju karte;
                           
                        
                              —
                           
                           
                              ar automātiskās datu apstrādes iekārtu savienojama videokamera;
                           
                        
                              —
                           
                           
                              tīkla pieslēguma bloks; un
                           
                        
                              —
                           
                           
                              divas disketes ar video telefonijas programmnodrošinājumu.
                           
                        Izmantojot šo komplektu, ar automātiskās datu apstrādes iekārtu var izpildīt papildu funkciju (video telefonija).
               
               
                  8517 50 90
               
               
                  Klasifikācija noteikta, ievērojot 1., 3.b) un 6. vispārējo kombinētās nomenklatūras interpretācijas noteikumu un KN kodu 8517, 8517 50 un 8517 50 90 aprakstu.
                  Komplekta galvenā raksturojošā pamatīpašība ir telekomunikāciju aparāts (skaņu ierīce un telekomunikāciju karte).